3 POSĖDIS

**SPRENDIMAS**

**DĖL VALSTYBINĖS ŽEMĖS NUOMOS MOKESČIO**

**TARIFŲ 2023 M. NUSTATYMO**

2023 m. gegužės 25 d. Nr. TS-201

Kaunas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.3 ir 1.4 papunkčiais, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 2 ir 3 punktais, Lietuvos Respublikos laisvųjų ekonominių zonų pagrindų įstatymo 15 straipsnio 2 dalimi, Lietuvos Respublikos Vyriausybės 2004 m. spalio 5 d. nutarimo Nr. 1251 „Dėl nuomos mokesčio už valstybinę žemę, esančią laisvosios ekonominės zonos teritorijoje, sumokėjimo iš anksto už visą nuomos laikotarpį ar jo dalį“ 4 punktu, Kauno rajono savivaldybės taryba n u s p r e n d ž i a:

Nustatyti ir taikyti valstybinės žemės, esančios Kauno rajono savivaldybės teritorijoje, nuomos mokesčio 2023 m. tarifus:

1. Žemės ūkio paskirties žemės – 0,7 proc. vidutinės rinkos vertės.

2. Gyvenamųjų teritorijų paskirties žemės – 0,65 proc. vidutinės rinkos vertės.

3. Komercinės paskirties žemės – 0,9 proc. vidutinės rinkos vertės.

4. Pramonės ir sandėliavimo paskirties žemės – 0,95 proc. vidutinės rinkos vertės.

5. Mėgėjų sodų žemės sklypams – 0,3 proc. vidutinės rinkos vertės.

6. Garažų bendrijų naudojamiems žemės sklypams ir kitos paskirties žemės sklypams – 0,85 proc. vidutinės rinkos vertės.

7. Iki 2008 m. gruodžio 31 d. sudarytų ir Nekilnojamojo turto registre registruotų valstybinės žemės laisvojoje ekonominėje zonoje nuomos sutarčių, už kurias iš anksto sumokėtas nuomos mokestis už ne trumpesnį kaip 10 metų laikotarpį, mokestį skaičiuoti nuo indeksuotos žemės vertės ir taikyti komercinės, pramonės ir sandėliavimo paskirties žemės – 3 proc. žemės vertės, nurodytos valstybinės žemės nuomos sutartyse.

8. Valstybinės žemės naudotojams, asmenims, sudariusiems valstybinės žemės nuomos sutartis, kuriems dėl žemės nepriežiūros buvo surašytas administracinio nusižengimo protokolas pagal Lietuvos Respublikos administracinių nusižengimų kodeksą, – 4 proc. vidutinės rinkos vertės, netaikant nustatytų Savivaldybės tarybos neapmokestinamų žemės sklypų dydžių.

Šis sprendimas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams   
(A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Savivaldybės meras Valerijus Makūnas